Sign in / Join .st0{fill:#34437F;} .st1{fill:#878787;} Thursday, January 20, 2022 ikteb hawn… Fittex Il-GWU f'laqgħa mal-Kap Eżekuttiv tal-Aġenzija għas-Servizzi Korrettivi Minn talk.mt January 20, 2022 talk.mt Ilbieraħ saret l-ewwel laqgħa uffiċjali bejn il-kumitat għall-Uffiċjali Korrettivi fi ħdan il-General Workers' Union (GWU) u l-Kap Eżekuttiv tal-Aġenzija għas-Servizzi Korrettivi Robert Brincau. Is-Segretarju tat-taqsima Korpi Dixxiplinati, Uffiċjali tas-Sigurtà u Infurzar tal-Liġi fi ħdan il-GWU Theo Vella saħaq kemm huwa importanti li dak kollu li nbena fl-aħħar snin flimkien mal-amministrazzjoni mmexxija mill-Kurunell Alex Dalli għandu jiġi konservat u jekk possibbli msaħħaħ. Il-laqgħa saret ġewwa l-Workers Memorial Building, il-Belt Valletta, fejn ġew diskussi diversi temi relatati max-xogħol tal-uffiċjali konċernati. Fost it-temi diskussi kien hemm il-fattur li l-uffiċjali korrettivi għandhom dejjem isibu l-appoġġ sħiħ tal-amministrazzjoni biex jaqdu d-doveri tagħhom f'serenità. Ġie nnutat li x-xogħol ta' Uffiċjal Korrettiv mhux wieħed faċli u jkun hemm ċirkostanzi fejn huwa wkoll perikoluż. Intqal li huwa imperattiv li m'għandna qatt immorru lura meta l-uffiċjal la kien protett u wisq anqas rispettat. L-unjin qalet li lesta toffri l-istess koperazzjoni hekk kif għamlet mat-tmexxija preċedenti u dan tibqa' tagħmlu sakemm l-uffiċjali jkunu protetti u rispettati mill-istess awtorità. Artiklu preċedenti Intervista mal-player tal-waterpolo Miguel Vassallo